UudisedLinnaosavalitsusMajandusÜhiskondHaridus ja kultuurSportAjalugu ja loodTervisÜritusedLasnamäeAjalehtArhiivKontaktMeistReklaam
#000000
Tallinna keskraamatukogu teenused Lasnamäe linnaosa seenioridele
#000001
Brown wooden shelfs fully packed with books in a library
#000002
Eriolukorra ajal laiendas raamatukogu koduteeninduse võimalusi. Tallinna Keskraamatukogu peab oluliseks hoida eakatega kontakti ka kriisiajal, et nad ei tunneks end kodus üksi. Raamatukoguhoidjad on valmis eakate kõnedele vastama ja aitama, olgu kõne ajendiks infovajadus või mõni igapäevamure.
#000003
Küsimusi saab esitada telefoni teel 683 0917 ning reaalajas chat’i ja Skype’i vahendusel, lisaks ka e-posti teel ls@tln.lib.ee. Chat’i leiab Tallinna keskraamatukogu veebilehe paremast nurgast. Skype’i kasutajanimi: Tallinna Keskraamatukogu infoteenindus.
#000004
Skype’i vahendusel toimuvas seenioride vestlusklubis arutatakse päevakajalistel teemadel ning osalejad saavad raamatukoguhoidjalt küsida enda jaoks olulist infot.
#000005
Vestlusklubi toimub esmaspäevast reedeni kell 11–12. Vestlusklubis osalemiseks tuleb lisada oma Skype’i kontaktide hulka kasutajanimi „Seenioride vestlused“. Küsimuste korral saab raamatukoguga ühendust võtta telefonil 683 0917.
#000006
Koduteenindus on teavikute koju toomise teenus, mida raamatukogu pakub Tallinna elanikele, kelle tervislik seisund ei võimalda raamatukogu külastada. Eriolukorra perioodil pakutakse koduteenindust ka neile pensioniealistele Tallinna elanikele, kel puuduvad lähedased, kes saaksid neile raamatuid raamatukogust tellida, ning kel on COVID-19 viiruse riskigruppi kuulumise tõttu ohtlik väljas liikuda. Teavikuid tuuakse koduteeninduse lugejale koju üks kord kuus. Raamatute tellimiseks tuleb helistada telefonil 683 0920 või kirjutada koduteenindus@tln.lib.ee.
#000007
Programmi „Seeniorid digitargaks” raames saavad seeniorid individuaalsetel koolitustel küsida kõike, mis puudutab tahvelarvutite ja nutitelefonide, Facebooki ja Skype’i, e-teenuste ja e-raamatukogude kasutamist ja palju muud. Koolitusel osalemiseks kirjuta ls@tln.lib.ee või helista 683 0917 ning lepi kokku koolituseks sobiv aeg.
#000008
Lisaks koolitustele on võimalik oma digioskusi igaühel ka iseseisvalt täiendada. Keskraamatukogu veebilehelt leiab näiteks Skype’i ja Facebooki konto loomise ja kasutamise juhendi, e-raamatukogu ELLU videojuhendid.
#000010